Doctor Strange (film)
„Doctor Strange“ (oʻzbekcha manbalarda „Doktor Strange“ oʻlaroq maʼlum) — 2016-yilda chiqarilgan superqahramonlik filmi. „Marvel kinematografiya koinoti“ (MKK) mediafranshizasidagi oʻn toʻrtinchi kinokartina. Marvel Comics komikslaridagi ayni nomli personajga asoslangan. Marvel Studios kinostudiyasi tomonidan ishlangan, Walt Disney Studios Motion Pictures tomonidan esa tarqatilgan. Filmga Scott Derrickson rejissyorlik qilgan. Bosh rollarni Benedict Cumberbatch, Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen va Tilda Swinton ijro etgan. Film premyerasi 2016-yilning 13-oktyabrida Gonkongda boʻlib oʻtgan. Umumjahon boʻylab kinoprokatlarda $677,8 million mablagʻ yigʻgan. „Eng yaxshi vizual effektlar“ nominatsiyasida „Oscar“ mukofotiga nomzod oʻlaroq koʻrsatilgan. Filmning davomi — „Doctor Strange in the Multiverse of Madness“ 2022-yilning mayida chiqarilgan.